आगरा जिला

आगरा ज़िला (Agra district) भारत के उत्तर प्रदेश राज का एक ज़िला है। यह राज्य के पश्चिमी भाग में स्थित है और इसका मुख्यालय आगरा है।

 नामोत्पत्ति 
यह ज़िला ताजमहल के कारण प्रसिद्ध है। इस नगर का नाम सर्वप्रथम महाभारत में "आग्रवन" के रूप में आया था। ईस्वी की दुसरे शताब्दी में प्रसिद्ध यूनानी भूगोलविद टॉलमी ने अपने विश्व मानचित्र में आगरा भी संमिलित किया था। एक जनश्रुति के अनुसार राजा बादलसिंह (सन् १४७५) ने आगरा में एक क़िला बनाया था। १२ वीं शताब्दी में फ़ारसी कवि सलमान ने इस क़िले में राजा जयपाल व ग़ज़नी के महमुद के साथ हुए युद्ध का वर्णन किया है। बाद में मुग़लकाल में आगरा में शाहजहाँ ने ताजमहल, अकबर का आगरे का क़िला, इत्मद-उद-दौलत आदि भवन बनाबाये थे जिस के लिए यह ज़िला अभी भी प्रसिद्ध है।

 भूगोल 
आगरा ज़िला उत्तर प्रदेश राज्य के पश्चिमी क्षेत्र में अवस्थित है। यह जिला का अक्षांश 27.11' उत्तर व देशान्तर 78.0' से 78.2' पूर्व है। इस ज़िले की ऊँचाई १६९ मीटर है। आगरा ज़िला उत्तर और पूर्व में क्रमशः मथुरा और फ़िरोज़ाबाद ज़िले तथा दक्षिण में राजस्थान के धौलपुर तथा भरतपुर ज़िलों से घिरा हुआ है।

 जनसंख्या व क्षेत्रफल 
सन १९९१ की जनगणना अनुसार आगरा ज़िले का क्षेत्रफल ४०२७ वर्ग किमी है। इसमें ३८३८.६ वर्ग किमी ग्रामीण व १८८.४ वर्ग किमी नागरिक है। इस ज़िले का जनसंख्या २७,५१,०२१ थी जिसमें पुरुषों की संख्या १५,०१,९२७ व महिलाओं की १२,४९,०९४ थी। इसमें से १६,३९,९३५ ग्रामीण व ११,११,०८६ नागरिक थे आगरा शहर की 2022 मैं अनुमानित जनसंख्या 26 लाख है पूरे जिले की जनसंख्या 53 लाख है।

ज़िले की विस्तृत जनसंख्या निम्नलिखित सूची में दर्शाई गई है -

ब्लाकक्षेत्रफलआवासीय गृहजनसंख्यापुरुषमहिला फतेहपुर सीकरी310.4158701032225679546427अछनेरा275.5183611230266773955287अकोला164.413845938645152042344बिचपुरी121.312359875664780339763बरोली अहीर238.2231521596578749072162खन्दोली214.6179011239956814655849एतमादपुर223.2170511121436194950194जगनेर319.311114731124082632286खैरागढ़244.0156871067175911147606सैयां229.1158391119326265049282शम्साबाद266.4202291352257513060095 फतेहाबाद349.4200531319717337658595पिनहट297.112241852844677038514बाह272.4156531006585491145747जैतपुर कलां313.413968915634924842315संपूर्ण ग्रामीण3836.62442631639935903464736471संपूर्ण नगर188.41643611111086598463512623संपूर्ण ज़िला4027.0408624275102115019271249094

 तहसील और निर्वाचन क्षेत्र 
आगरा में ६ तहसीलें हैं एतमादपुर, आगरा, किरौली, खैरागढ़, फ़तेहाबाद और बाह। ज़िले का मुख्यालय आगरा नगर में है। ज़िले को १५ ब्लॉक्स में विभाजित किया गया है। यहाँ दो लोकसभा निर्वाचन क्षेत्र फतेहपुर सीकरी और आगरा तथा ९ विधानसभा निर्वाचन क्षेत्र बाह, फ़तेहाबाद, एतमादपुर, दयालबाग, आगरा छावनी, आगरा उत्तर, आगरा दक्षिण, खैरागढ़ तथा फतेहपुर सीकरी हैं।

 इन्हें भी देखें 
 आगरा
 यमुना नदी
 ताज महल

 बाहरी कड़ियाँ 
 आगरा जिले का सामान्य जानकारी
 आधिकारिक जालस्थल

 सन्दर्भ 

श्रेणी:उत्तर प्रदेश के जिले
*